PATVIRTINTA

 Šiaulių lopšelio-darželio „Auksinis raktelis“

 direktoriaus 2020 m. vasario 25 d.

 įsakymu Nr.V-12

**ŠIAULIŲ LOPŠELIO-DARŽELIO „AUKSINIS RAKTELIS“**

**MOKYTOJO PADĖJĖJO PAREIGYBĖS APRAŠYMAS**

**I SKYRIUS**

**BENDROSIOS NUOSTATOS**

1. Mokytojo, dirbančio pagal ikimokyklinio ugdymo programas, padėjėjas (toliau – padėjėjas) padeda ribotų galimybių savarankiškai dalyvauti ugdyme ir kitoje veikloje turintiems didelių specialiųjų ugdymosi poreikių mokiniams.

2. Padėjėjas dirba su ugdytiniu ar ugdytinių grupe, bendradarbiaudamas su auklėtoju, specialiuoju pedagogu, logopedu, socialiniu pedagogu, meninio ugdymo mokytoju ir kitais specialistais.

3. Padėjėjas dirba vadovaudamasis lopšelio-darželio „Auksinis raktelis“ darbo tvarkos taisyklėmis bei pareigybės aprašymu.

**II SKYRIUS**

**SPECIALIEJI REIKALAVIMAI PADĖJĖJUI**

4. Išsilavinimas – ne žemesnis kaip vidurinis.

5. Gebėjimas bendrauti su vaikais, turėjimas žinių apie jų sutrikimų specifiką.

6. Gebėjimas dirbti su ugdytiniais padedant jiems atlikti auklėtojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

7. Gebėjimas bendradarbiauti su auklėtoju, specialiuoju pedagogu, logopedu, socialiniu pedagogu, kitais specialistais ir ugdytinių tėvais (teisėtais vaiko atstovais).

**III SKYRIUS**

**PADĖJĖJO FUNKCIJOS IR ATSAKOMYBĖ**

8. Padeda ugdytiniui (ugdytinių grupei):

8.1. orientuotis ir judėti aplinkoje, susijusioje su ugdymu(si), lopšelyje-darželyje ir už jo ribų ugdomosios veiklos, veiklų lauke, salėje, renginių ir išvykų metu;

8.2. apsitarnauti, pavalgyti, pasirūpinti asmens higiena;

8.3. įsitraukti į ugdomąją veiklą ir pagal galimybes joje dalyvauti:

8.3.1. paaiškina auklėtojo skirtas užduotis ir talkina jas atliekant;

8.3.2. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis.

8.4. atlikti kitą su ugdymu(si), savitarna, savitvarka, maitinimu(si) susijusią veiklą.

9. Bendradarbiaudamas su auklėtoju, specialiuoju pedagogu, logopedu, socialiniu pedagogu ir kitais su ugdytiniu (ugdytinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos ugdytiniams teikimo metodus ir juos taiko.

10. Padeda auklėtojui parengti ir/ar pritaikyti ugdytiniui (ugdytinių grupei) reikalingą mokomąją medžiagą.

11. Padėjėjas atsako už kokybišką savo funkcijų vykdymą bei ugdytinio, ugdytinių grupės, kuriems teikia pagalbą, saugumą.

\_\_\_\_\_\_\_\_\_\_\_\_\_\_

SUDERINTA

Šiaulių lopšelio-darželio „Auksinis raktelis“

Metodinės grupės pasitarimo 2020-02-13

posėdžio protokolu Nr. MGP-2